EkBass/fiwiki-20250220-pages-articles huggingface dataset:
Sigurd Erixon

thumb|Sigurd Erixon. Sigurd Emanuel Erixon (26. maaliskuuta 1888 – 18. helmikuuta 1968) oli ruotsalainen etnologi. Erixon jäi varhain isättömäksi, ja hänellä oli kolme sisarta. Hän adoptoi vaimonsa Edit Josefsonin kanssa talvisodan aikana suomalaisen sotalapsen, koska heille ei syntynyt omia lapsia. Erixon lasketaan yhdeksi Ruotsin etnologian merkittävimmistä henkilöistä. Kokonainen sukupolvi hänen jälkeensä sai häneltä suuria vaikutteita. Erixon työskenteli vuodesta 1914 lähtien Nordiska museetissa Tukholmassa. Uransa aikana Erixon matkusti paljon Ruotsissa. Hänen omien sanojensa mukaan maassa ei ollut yhtään pitäjää, jossa hän ei olisi käynyt. Hän myös kirjoitti paljon, kuten aikakauskirjoissa Fataburenissä, Rigissä ja Ymerissä. Hän kirjoitti magnum opuksensa vuonna 1921 Skultunasta (Skultuna bruks historia, 1) Hän myös toimitti suurteokset Svenska kulturbilder (1929–) ja Nordisk kultur (1931–). == Kirjallisuutta == * Karl-Olov Arnstberg: Utforskaren. Studier i Sigurd Erixons etnologi. Tukholma 1989. Luokka:Ruotsalaiset etnologit Luokka:Vuonna 1888 syntyneet Luokka:Vuonna 1968 kuolleet
Harmaaviklot

Harmaaviklot (Heteroscelus) on kurppien heimoon kuuluva lintusuku, joka usein luokitellaan vikloihin (Tringa). Sukuun kuuluu kaksi lajia: *Taigaviklo (Heteroscelus brevipes) *Harmaaviklo (Heteroscelus incanus) == Aiheesta muualla == *Maailman lintujen suomenkieliset nimet (BirdLife Suomi *ITIS: Heteroscelus Luokka:Kurpat
Harmaaviklo

Harmaaviklo (Tringa incana, aiemmin Heteroscelus incanus) on Venäjän koilliskolkassa, Alaskassa, Yukonissa ja Brittiläisessä Kolumbiassa elävä kahlaaja. Se talvehtii laajalla alueella Tyynenmeren eteläisillä rannoilla. Lajin holotyypin kuvaili Johann Friedrich Gmelin Seurasaarten Mooreasta 1789.IBC Harmaaviklon aiempi suku Heteroscelus on Birdlifen uusimmassa taksonomisessa luettelossa poistettu, ja taiga- ja harmaaviklo kuuluvatkin nykyään sukuun Tringa. == Lähteet == Luokka:Viklot
Luettelo Suomen singlelistan ykkösistä vuonna 1983

Tämä on luettelo Suomen singlelistan ykkösistä 1983, joka sisältää kärkipaikkaa hallussaan pitäneet singlet vuonna 1983 Suomen Musiikkikauppiasliitto ry:n kokoamalla Mitä Suomi soittaa -listalla. Listaa julkaistiin kerran kuukaudessa. Samaan aikaan Suomessa on julkaistu muitakin levymyyntilistoja, jotka saattavat poiketa Mitä Suomi soittaa -listasta käytettyjen mittausmenetelmien ja otosten vuoksi. == Lista == Kuukausi Artisti Single Tammikuu Taco Puttin' on the Ritz Helmikuu F. R. David Words Maaliskuu Kajagoogoo Too Shy Huhtikuu David Bowie Let's Dance Toukokuu David Bowie Let's Dance Kesäkuu David Bowie Let's Dance Heinäkuu Toto Cutugno L'Italiano Elokuu Toto Cutugno L'Italiano Syyskuu Riki Sorsa Muuttohaukka Lokakuu Riki Sorsa Muuttohaukka Marraskuu Duran Duran Union of the Snake Joulukuu Jonna Minttu sekä Ville == Katso myös == * Luettelo musiikkilistoista == Lähteet== * Suomi soi 4: Suuri suomalainen listakirja (Tammi, 2005; toim. Jake Nyman) 1983 Singlelista 1983
Taigaviklo

Taigaviklo, aikaisemmalta nimeltään lyhytjalkaviklo (Tringa brevipes, aiemmin Heteroscelus brevipes) on siperialainen kahlaajalintu. Sen pesimäalue käsittää Siperian keski- ja itäosien vuoristoseutuja Putoranan laakiolta Verhojanskvuoristoon ja Taka-Baikaliaan sekä Anadyrille. Se talvehtii laajalla alueella Kaakkois-Aasiassa ja Oseaniassa.IBC Taigaviklon aiempi suku Heteroscelus on Birdlifen uusimmassa taksonomisessa luettelossa poistettu, ja taiga- ja harmaaviklo kuuluvatkin nykyään sukuun Tringa. == Lähteet == Luokka:Viklot
Luettelo Suomen singlelistan ykkösistä vuonna 1982

Tämä on luettelo Suomen singlelistan ykkösistä 1982, joka sisältää kärkipaikkaa hallussaan pitäneet singlet vuonna 1982 Suomen Musiikkikauppiasliitto ry:n kokoamalla Mitä Suomi soittaa -listalla. Listaa julkaistiin kerran kuukaudessa. Samaan aikaan Suomessa on julkaistu muitakin levymyyntilistoja, jotka saattavat poiketa Mitä Suomi soittaa -listasta käytettyjen mittausmenetelmien ja otosten vuoksi. == Lista == Kuukausi Artisti Single Tammikuu Electronicas Dance Little Bird Helmikuu Steve Kekana Raising My Family Maaliskuu Steve Kekana Raising My Family Huhtikuu Human League Don't You Want Me Toukokuu Nicole Ein bißchen Frieden Kesäkuu Nicole Ein bißchen Frieden Heinäkuu Kari Peitsamo Revival Onnenpoika Elokuu Paul Oxley's Unit The Beat of Your Heart Syyskuu Bolland You're In the Army Now Lokakuu Survivor Eye of the Tiger Marraskuu Survivor Eye of the Tiger Joulukuu Abba The Day Before You Came == Katso myös == * Luettelo musiikkilistoista == Lähteet== * Suomi soi 4: Suuri suomalainen listakirja (Tammi, 2005; toim. Jake Nyman) 1982 Singlelista 1982
Crawling

Crawling on Linkin Parkin toinen single vuonna 2000 julkaistulta studioalbumilta, Hybrid Theorylta. Single julkaistiin 1. toukokuuta 2001. Kappale voitti Grammyn parhaasta hard rock -suorituksesta vuonna 2002. "Crawling" on yksi albumin kappaleista, joka sisältää hieman räppiä: Mike Shinodalla on vain yksi lyhyt pätkä, jonka hän räppää ennen kertosäettä. Kappaleeseen musiikkivideon on ohjannut Brothers Strause. Video oli ehdolla parhaaksi rock-videoksi MTV Video Music Awardsissa, mutta se hävisi Limp Bizkitin "Rollin"-kappaleen videolle. == Listasijoitukset == Kappale sijoittui Billboardin Hot 100 -listalla parhaimmillaan sijalle 74, Billboard Mainstream Rock Tracks -listalla neljänneksi ja Billboard Modern Rock Tracks -listalla viidenneksi. Kanadassa kappale oli singlelistan kolmas, Itävallassa kahdeksas ja Britanniassa 16:s. == Lähteet == Luokka:Linkin Parkin kappaleet Luokka:Vuoden 2000 kappaleet lt:Hybrid Theory#Crawling
Papercut

Papercut on Linkin Parkin kolmas single vuonna 2000 julkaistulta studioalbumilta, Hybrid Theorylta. Single julkaistiin 25. syyskuuta 2001. Yhtyeen laulaja Chester Bennington on kertonut, että "Papercut" on hänen suosikkikappaleensa Hybrid Theorylta. Live-esiintymissä kohta "something in here's not right today" on vaihdettu "something inside's not right today":ksi. Kappale löytyy The One-elokuvan soundtrackilta. Linkin Parkin remix-albumi Reanimation (2002) sisältää remix-version tästä kappaleesta nimellä "Ppr:Kut", jonka on remixannut Cheapshot. Musiikkivideon ovat ohjanneet Nathan Cox ja Linkin Parkin jäsen, Joe Hahn. == Listasijoitukset == "Papercut"-kappaleesta ei julkaistu virallista singleä ollenkaan Yhdysvalloissa. Kappale sijoittui sijalle 14 Britannian singlelistalla vuonna 2001 ja se oli listalla kuusi viikkoa.. Modern Rock Tracks -listalla se oli parhaimmillaan 32:s vuonna 2002. == Lähteet == Luokka:Linkin Parkin kappaleet Luokka:Vuoden 2000 kappaleet lt:Hybrid Theory#Papercut
Pts.OF.Athrty

Pts.OF.Athrty on kappale Linkin Parkilta. Se on yhtyeen ensimmäinen remix- single. Single julkaistiin vuonna 2002 ilmestyneeltä remix-albumilta, Reanimationilta. Single julkaistiin 15. heinäkuuta 2002. Single-julkaisu sisältää remix-versiot Linkin Parkin kappaleista "Points of Authority", "High Voltage" ja "By Myself". Kappaleiden uudet nimet tällä albumilla ovat "Pts.OF.Athrty", "H! Vltg3" ja "By_Myslf". == Listasijoitukset == Britannian singlelistalla kappale oli parhaimmillaan yhdeksäs, Saksassa 31:s, Italiassa 39:s ja Australiassa 44:s. == Lähteet == Luokka:Linkin Parkin kappaleet Luokka:Vuoden 2002 kappaleet
Vertti

Vertti on suomalainen miehen etunimi, alkujaan lyhentymä nimestä Eevert tai Ferdinand.. Suomessa nimi Vertti on 1900-luvun alusta vuoden 2019 loppuun mennessä annettu 1628 henkilölle, joista suurin osa on 2000-luvulla syntyneitä. Almanakkaan nimi lisättiin vuonna 2010, ja nimipäivä on 9. syyskuuta. == Tunnettuja Verttejä == * Vertti Hänninen (s. 2002), jääkiekkoilija * Vertti Kiukas, järjestöjohtaja, SOSTE:n pääsihteeri * Vertti Kivi (s. 1970 tai 1971), sisustusarkkitehti * Vertti Teräsvuori (1966–2024), valokuvaaja * Vertti Veittikoski (s. 2004), pesäpalloilija == Kuvitteellisia Verttejä == * Vertti (), toinen Mikki Hiiren sisarenpojista Walt Disneyn sarjakuvissa * Vertti Juusela, jalkapallomanageri sarjakuvassa FC HutiVaara * Vertti Seppänen, tv-sarjassa Salatut elämät == Muita Verttejä == * Vertti, suomalainen viherherukkalajike ==Lähteet== Luokka:Etunimet
Aakula

Aakula on suomalainen sukunimi. Tunnettuja henkilöitä: * Eemeli Aakula (1879–1955), suomalainen poliitikko * Gust Aakula (1884–1976), amerikansuomalainen toimittaja ja anarkosyndikalisti * Olli Aakula (s. 1977), suomalainen lentopalloilija * Pekka Aakula (1866–1928), suomalainen kansakoulunopettaja ja poliitikko.
Ensimmäinen Saksan–Tanskan sota

Ensimmäinen Saksan–Tanskan sota käytiin vuosina 1848–1851. Sota päättyi Tanskalle edulliseen Lontoon rauhansopimukseen vuonna 1852, jolla Schleswigin ja Holsteinin herttuakunnat siirtyivät Tanskan hallintaan. Preussi valtasi alueet toisessa Saksan-Tanskan sodassa vuonna 1864. Sota alkoi Schleswigin ja Holsteinin herttuakuntien saksalaisväestön kansallisaatteen sytyttyä ja herttuakuntien irrottauduttua Tanskan hallinnasta. Preussi tuki kapinoivia herttuakuntia, mutta Tanska pyrki palauttamaan alueet sotatoimin hallintaansa. Alkuun saksalaiset menestyivät sodassa, mutta tanskalaiset onnistuivat lopulta kääntämään sodan voitokseen. Schleswigin luona 23. huhtikuuta 1848 käyty pääsiäistaistelu alkoi Friedrich von Wrangelin johtamien preussilaisten hyökkäyksellä. He olivat miesmäärältään ylivoimaisia, mutta kärsivät tanskalaisten tavoin suuria menetyksiä. Tanskalaiset vetäytyivät pimeän tullen taistelukentältä. Sota jatkui pari vuotta, kunnes 25. heinäkuuta 1850 käydyn Istedin taistelun jälkeen se oli käytännössä ohi, sillä saksalaisten oli joulukuussa 1850 hajotettava armeijansa Venäjän painostuksen vuoksi. ==Lähteet== == Aiheesta muualla == *
FUAS-liittouma

thumb|250px|Laurean Tikkurilan paikallisyksikkö FUAS-liittouma () oli Hämeen ammattikorkeakoulun, Lahden ammattikorkeakoulun ja Laurea-ammattikorkeakoulun muodostama strateginen liittouma vuosina 2012–2017. Liittouma toimi Uudenmaan, Itä-Uudenmaan, Päijät-Hämeen ja Kanta-Hämeen alueilla. FUAS-liittouma pyrki toimimaan korkeakoulupoliittisena ja yhteiskunnallisena vaikuttajana ja vahvistamaan sen jäsenammattikorkeakoulujen alueellisia toimintaedellytyksiä sekä valtakunnallista ja kansainvälistä kilpailuasemaa. Liittouman tavoitteena oli mahdollistaa jäsenkorkeakoulujen opiskelijoille laajat ympärivuotiset opiskelumahdollisuudet sekä jäsenkorkeakoulujen toiminta-alueiden pk- yrityksille ja yhteisöille kattavat ja monipuoliseen asiantuntijuuteen pohjautuvat TKI-palvelutuotteet. Jäsenkorkeakoulujen opiskelijoiden ulottuvilla oli kolmen ammattikorkeakoulun opintotarjonta. Liittouman toiminta pohjasi yhteiseen strategiaan ja vuonna 2012 allekirjoitettuun liittoumasopimukseen. www.fuas.fi Liittouman pohjana toimi vuonna 2008 solmittu kumppanuussopimus, jossa edellä mainittujen lisäksi mukana oli myös Metropolia Ammattikorkeakoulu.Mediatiedote 3.3.2010 FUAS-LIITTOUMA HAMK-LAMK- Laurea Metropolia Ammattikorkeakoulu ei ollut liittoumassa mukana.Metropolia Ammattikorkeakoulu Oy:n hallituksen pöytäkirja 1/2010 (20.1.2010) FUAS- liittouma purkautui 1.1.2018. == Katso myös == * Hämeen ammattikorkeakoulu * Lahden ammattikorkeakoulu * Laurea-ammattikorkeakoulu ==Lähteet== Luokka:Lakkautetut ammattikorkeakoulut
Tikkanen

Tikkanen on suomalainen sukunimi, joka on muun muassa seuraavilla henkilöillä: * Tikkanen, eräs tunnettu suomalainen suku * Aadolf Tikkanen (1851–1916), maanviljelijä ja valtiopäivämies * Abel Tikkanen (1894–1942), jääkäri * Aino- Maija Tikkanen (1927–2014), näyttelijä ja lausuja * Antti Tikkanen (s. 1980), viulisti * Carina Tikkanen-Kaukanen (s. 1954), biokemisti, kansanterveystieteen ja farmaseuttisen biologian dosentti * Eino Tikkanen (1889–1953), päätoimittaja, kirjailija ja kokoomuslainen poliitikko * Esa Tikkanen (s. 1953), kestävyysjuoksija * Esa Tikkanen (s. 1965), jääkiekkoilija * Harri Tikkanen (s. 1981), jääkiekkoilija * Heikki Tikkanen (1829–1915), maanviljelijä ja valtiopäivämies * Heikki Tikkanen (1930–2012), Helsingin Sanomien päätoimittaja 1976–1990 * Henrik Tikkanen (1924–1984), kirjailija ja taiteilija * Henrik Tikkanen (s. 2000), jääkiekkomaalivahti * Henrikki Tikkanen (s. 1970), markkinoinnin professori * Henry Tikkanen (s. 1971), keittiömestari * Henry ”Henkka” Tikkanen (s. 1985), toimittaja ja radiojuontaja * Johan Jakob Tikkanen (1857–1930), taidehistorian professori * Jouki Tikkanen (s. 1995), rytminen voimistelija * Jouni Tikkanen (s. 1983), biologi, toimittaja ja tietokirjailija * Jukka Tikkanen (s. 1957), arkkitehti * L. J. Tikkanen (1847–1932), kirjailija * Liisa Tikkanen (1945–2019), päätoimittaja * Maisa Tikkanen (s. 1952), tekstiilitaiteilija * Marketta Tikkanen (s. 1993), näyttelijä * Matti Tikkanen (s. 1945), balettitanssija * Matti J. Tikkanen (s. 1943), Helsingin yliopiston vararehtori * Matti Tikkanen (s. 1945), luonnonmaantieteen professori * Matti H. Tikkanen (1915–1994), metallurgian professori * Mauno Tikkanen (1938–1992), toimittaja ja kirjailija * Märta Tikkanen (s. 1935), kirjailija * Paavo Tikkanen (1865–1914), SDP:n kansanedustaja * Paavo Tikkanen (1823–1873), päätoimittaja, runoilija, kääntäjä ja suomalaisuusmies, valtiopäivämies Heikki Tikkasen veli * Pentti H. Tikkanen (1927–2006), majuri ja kirjailija * Petteri Tikkanen (s. 1975), sarjakuvapiirtäjä ja kuvittaja * Päivi Tikkanen (s. 1960), kestävyysjuoksija * Reino Tikkanen (1920–2011), juoksija * Riina Tikkanen (s. 1988), nukketeatteritaiteilija ja esiintyjä * Ritva Tikkanen (s. 1969), biokemisti ja professori * Robert Tikkanen (1888–1947), arkkitehti ja ammunnan olympiamitalisti * Taisto Tikkanen (1940–2014), pesäpalloilija * Taru Tikkanen (s. 1988), ääninäyttelijä * Teijo Tikkanen (s. 1971), rockmuusikko * Tiia Tikkanen (s. 1990), jalkapalloilija * Timo Tikkanen (1945–2009), haitaristi, säveltäjä ja sanoittaja * Tommi Tikkanen (s. 1980), reggaemusiikin tuottaja * Tuomo Tikkanen, psykologi * Ulf Tikkanen (1920–1969), kuvanveistäjä * Veikko Tikkanen (1949–2019), kaupunginjohtaja * Ville Tikkanen (1919–2013), SDP:n kansanedustaja * Ville Tikkanen (s. 1999), jalkapalloilija. == Katso myös == *Tikkaset, tikkojen heimoon kuuluva lintusuku
Arokurppelo

Arokurppelo (Limnodromus semipalmatus) on aasialainen kahlaaja. Sen hajanainen elinympäristö käsittää Siperian länsi- ja itäosia, Mongolian ja Kiinan Heilongjiangin. Se talvehtii Etelä- ja Kaakkois-Aasiassa sekä Pohjois- Australiassa. Lajin holotyypin kuvaili Edward Blyth Kalkuttasta 1848.IBC == Lähteet == Luokka:Kurpat
Unarmed – Best of 25th Anniversary

Unarmed – Best of 25th Anniversary on power metal -yhtye Helloweenin 19. tammikuuta 2010 julkaistu albumi. Levy koostuu yhtyeen aiemmin levyttämien kappaleiden täysin uudelleen sovitetuista versioista. Albumi ylsi ensimmäisellä listaviikollaan Saksan virallisen albumilistan sijalle 39. ==Kappaleet== ==Kokoonpano== * Andi Deris – laulu * Michael Weikath – kitara * Sascha Gerstner – kitara * Markus Grosskopf – basso * Dani Löble – rummut ==Arviot== * Allmusic: * Imperiumi: ==Lähteet== == Aiheesta muualla == * * luokka:Vuoden 2010 albumit Luokka:Helloweenin albumit
Ohotankuovi

Ohotankuovi (Numenius madagascariensis) on itäaasialainen kahlaajalintu. Sen esiintymisalue käsittää itäisen Siperian Kamtšatkaan asti, Mongolian koillisosan ja Kiinan Mantšurian ja Ussurinmaassa. Se talvehtii laajalla alueella Kaakkois-Aasiassa ja Oseaniassa, mutta Madagaskarilla sitä ei ole koskaan tavattu. Lajin holotyypin kuvaili Carl von Linné Sulawesin Macassarista vuonna 1766.IBC Ohotankuovi on harmahtavanruskeankirjava ja juovikas. Selkä, siivet ja perä ovat tummat. Lähes 20 cm pitkä nokka on alaspäinkaartuva. Lajin elinympäristöä ovat suot, järvien rannat ja kosteat niityt. Ohotankuovin ravintoa ovat selkärangattomat eläimet, kuten hyönteiset ja äyriäiset. Kantaa uhkaa elinympäristön häviäminen. == Lähteet == Luokka:Kuovit Luokka:Uhanalaiset linnut
Traditionalistinen koulukunta

Traditionalistinen koulukunta (perennialismi, integraalinen traditionalismi) on uskonnollis-filosofinen liike, jonka juuret ovat ranskalaisen metafyysikon René Guénonin maailmansotien välisen kauden ajattelussa. Muita liikkeen edustajia ja edelleen kehittäjiä ovat srilankalainen filosofi Ananda Coomaraswamy ja sveitsiläinen mystikko Frithjof Schuon, Titus Burkhardt, Martin Lings, Huston Smith, James S. Cutsinger sekä Seyyed Hossein Nasr. == Perenniaalinen filosofia == Guénon katsoi, että kaikilla aidoilla perinteisillä uskonnoilla on yhteinen esoteerinen ydin, josta hän käytti käsitettä philosophia perennis, ”ikuinen filosofia”. Hän perusti työnsä pääosin hindulaisiin, taolaisiin, islamilaisiin, juutalaisiin ja kristillisiin lähteisiin. Esoteerinen tieto on "puhdasta metafysiikkaa", rationaalisuuden ylittävää tietoa jumalallisesta, jonka perimmäinen päämäärä on yksilön yhtyminen absoluuttiseen, ylipersoonalliseen olemukseen. Yksilö nähdään pohjimmiltaan absoluutista erottamattomana, missä kohtaa Guénon viittaa hindulaisen veda-uskonnon käsityksiin atmanista, brahmanista ja mokšasta. Guénonin mukaan hindulainen Sanatana Dharma "polveutuu suoremmin alkuperäisestä perinteestä". Hänestä idän uskonnot ylipäätään ilmensivät paremmin puhdasta metafysiikkaa, joka ei kuitenkaan itsessään ole kulttuurisidonnaista. == Suhde uskontoon == Guénon luopui jo hyvin varhaisessa vaiheessa tavoitteesta elvyttää länsimainen hengellisyys puhtaan kristilliseltä pohjalta. Hän myös suhtautui kriittisesti teosofiaan ja muuhun aikansa uushenkisyyteen. Vuonna 1912 Guénon initioitiin suufilaiseen Shadhiliyya-veljeskuntaan ja hän muutti Kairoon. Myös monet myöhemmät traditionalistisen koulukunnan edustajat, muun muassa Frithjof Schuon, Martin Lings ja Titus Burkhardt, on sen jälkeen initioitu sufilaisuuteen. Liikkeellä on myös kristittyjä (esim. Jean Borella, Wolfgang Smith, James S. Cutsinger, Rama Coomaraswamy, Philip Sherrard), buddhalaisia (Marco Pallis) ja hindulaisia (Ananda Coomaraswamy) edustajia. Pohjoismaiden vaikutusvaltaisimmat kannattajat (Kurt Almqvist, Tage Lindblom, Ashk Dahlén) ovat kaikki muslimikäännynnäisiä. == Modernismin kritiikki == Traditionalistinen koulukunta suhtautuu moderniin kehitysajatteluun kielteisesti, nähden sen ensisijaisesti hengellisenä rappiona. Guénonin mukaan moderni aika vastaa hindulaisen syklisen aikakäsityksen Kali Yugaa. Guénon kutsuu modernia aikakautta myös ”määrän valtakaudeksi”, jossa ihminen ja maailmankaikkeus ymmärretään ontologisessa mielessä entistä enemmän materian kautta. Guénon näkee länsimaiden suurena tragediana, että ne ovat renessanssista lähtien kadottaneet lähes täysin yhteytensä perenniaaliseen filosofiaan. Näin ollen henkisen etsijän on lännessä käytännössä mahdotonta ottaa vastaan pätevää initiaatiota ja seurata esoteerista polkua. == Vaikutus == Traditionalistiselta koulukunnalta ovat saaneet voimakkaita vaikutteita muun muassa uskontotieteilijä Mircea Eliade sekä italialainen okkultisti ja yhteiskunnallinen ajattelija Julius Evola. == Katso myös == * Kehityskritiikki * Philosophia perennis * Suufilaisuus * Teosofia Luokka:Esoteeriset koulukunnat Luokka:Metafysiikka
Kaliumpropionaatti

Kaliumpropionaatti eli kaliumpropanaatti (C3H5O2K, CH3CH2COOK) on propaanihapon kaliumsuola eli koostuu kalium- ja propionaatti-ioneista. Se on rakenteeltaan valkoista kiteistä jauhetta. Kaliumpropionaattia lisätään leipiin ja levonnaisiin säilöntäaineeksi. Kaliumpropionaatille ei ole määritelty hyväksyttävää päivittäistä enimmäismäärää eli ADI-arvoa. == Käyttö == Kaliumpropionaatti estää bakteereiden ja sienien kasvua ja itämistä ja siksi sitä käytetään säilöntäaineena. Kaliumpropionaattia saa käyttää leivissä ja juustoissa. Sen E-koodi on E283. == Lähteet == == Aiheesta muualla == *PubChem: Potassium propionate *Food Component Database (FooDB): Potassium propionate Luokka:Kaliumyhdisteet Luokka:Säilöntäaineet
Alaskankuovi

Alaskankuovi (Numenius tahitiensis) on Alaskan kotoperäinen kahlaajalaji. Sen elinympäristö ulottuu Länsi-Alaskan Sewardin niemimaalta Yukonjoen suistoon. Se talvehtii Tyynenmeren eteläisillä saarilla. Lajin holotyypin kuvaili Johann Friedrich Gmelin Tahitista vuonna 1789.IBC Alaskankuovi syö äyriäisiä, hyönteisiä, marjoja, etanoita, pieniä kaloja ja merilintujen munia. == Lähteet == Luokka:Kuovit
Amerikankuovi

Amerikankuovi (Numenius americanus) on pohjoisamerikkalainen kahlaaja. Sen elinympäristö käsittää Kanadan lounaisosia ja Yhdysvaltain keskilänttä Teksasin pohjoisosiin. Se talvehtii Kaliforniassa, Meksikossa ja Keski- Amerikassa. Lajin holotyypin kuvaili Johann Matthäus Bechstein New Yorkista 1812.IBC Laji syö hyönteisiä kuten kuoriaisia, heinäsirkkoja, toukkia ja hämähäkkejä sekä muuta kuten sammakoita, toisten lintujen munia ja poikasia, marjoja, rapuja, nilviäisiä, matoja ja muita isoja selkärangattomia. == Lähteet == Luokka:Kuovit
Celebesinkurppa

Celebesinkurppa (Scolopax celebensis) on Sulawesin koillis- ja keskiosien kotoperäinen kahlaaja. Lajin holotyypin kuvaili Joseph Harvey Riley Sulawesin Rona Ronasta 1921.IBC == Lähteet == Luokka:Kurpat
Molukkienkurppa

Molukkienkurppa (Scolopax rochussenii) on Indonesian Obin ja Bacanin saarten kotoperäinen kahlaaja. Lajin holotyypin kuvaili Hermann Schlegel Obista 1866.IBC == Lähteet == Luokka:Kurpat Luokka:Uhanalaiset linnut
Laavukangas

Laavukangas eli telttakangas, erätoveri tai tarppi (, "pressu") on kiinnitysnauhoilla tai -lenkeillä varustettu vedenpitävä kangas, jota käytetään retkeilyssä pääasiassa majoitteena. Laavukankaasta voidaan käyttäjän tarpeen mukaan rakentaa loue, päädytön teltta, laavu, ruokailukatos tai muu suoja. Kangasta voidaan myös käyttää vesistöjen ylitykseen rakentamalla risuista tai rinkoista täyte, joka kääritään kankaaseen ja jota käytetään lauttana. ==Rakenne== Modernit laavukankaat ovat kevyempiä ja toisinaan kookkaampia kuin perinteiset puuvillakankaiset ja ne ovat yleistymässä kevytretkeilyn myötä, tarjoten 2-3 hengelle alle kilon painoisen majoitteen teltan sijaan. Laavukankaan yleisin koko on perinteisesti ollut 3 x 3 metriä. Kangaspakka on yleensä puolentoista metrin levyinen, ja siksi tämä koko on kätevä ja verrattain halpa valmistaa. Modernit laavukankaat ovat keinokuitukankaisia, ja niissä on eroja ainakin painossa ja vedenpitävyydessä. Laavukankaita valmistetaan ainakin nailonista ja polyesterista Laavukangas eroaa kevytpeitteistä ja muista pressuista siinä, että sen pintaan on ommeltu kiinnikkeitä muuallekin kuin vain reunoihin. Kiinnikkeiden avulla laavukangas voidaan ripustaa ja pingottaa kattamaan suurempi tilavuus kuin vain reunoista kiinnittämällä. ==Käyttö== === Suojana === Laavukankaasta saadaan loude kiinnittämällä kaksi vierekkäistä sivua maahan ja nostamalla vastakkainen kulma ylös esim. puun varaan. Kankaan pinnassa olevien lenkkien avulla louteen sivuja voi nostaa ulospäin. Louteen voi myös ripustaa narun varaan ja rakentaa korkeaksi tai matalaksi, sään mukaan. Yöpymissuojana laavukangas tarjoaa suojan sateelta ja osittain tuulelta, mutta ei hyttysiltä. Kahden puun väliin pingotetun köyden varassa laavukankaasta tulee molemmista päistä avoin teltta tai sadekatos. Yleensä katos säädetään sään mukaan tarjoamaan tuulen ja sateen suojaa. Koska laavukankaalla ei ole varsinaista määrämuotoa, se on mukautuva ja valmiiksi ommeltua louetta tai laavukangasta monikäyttöisempi. Sadekatoksena laavukangas on usein käytössä retkueilla, joilla on myös teltat yöpymistä varten, etenkin melontaretkeilyssä, jossa varusteiden paino ei ole rajoittava tekijä. === Lauttana === Vesistöjen ylitykseen soveltuva lautta voidaan rakentaa laavukankaasta ja rinkoista tai risuista. Risuista sidotaan suuri rengas ja se nostetaan laavukankaan päälle, jonka liepeet nostetaan renkaan ylitse ja sidotaan kankaan keskellä oleviin kiinnikkeisiin. Tällaisella lautalla muutama retkeilijä varusteineen voi ylittää pienen, suojaisen vesistön. Rinkkalautta kootaan taas käärimällä rinkat laavukankaaseen, monesti jäykistäen rakennetta muutamalla tukipuulla. Rinkkalautta on usein kapeampi ja siten kiikkerämpi kuin donitsi. Donitsin reunalla voi istua, mutta rinkkalautan päällä on turvallisempi maata tai uida sen vierellä. ==Aiheesta muualla== * Tarpin pystytys Luokka:Asumukset Luokka:Retkeilymajoitteet Luokka:Retkeilyvälineet
Sundankurppa

Sundankurppa (Scolopax saturata) on Indonesian kotoperäinen kahlaaja, joka elää Sumatralla ja Jaavalla. Lajin holotyypin kuvaili Thomas Horsfield Jaavan Mount Perahulta 1821.IBC == Lähteet == Luokka:Kurpat
Uudenguineankurppa

Uudenguineankurppa (Scolopax rosenbergii) on Papua-Uuden-Guinean vuoristojen kotoperäinen kahlaaja. Se luokitellaan yleisesti sundankurpan alalajiksi. Lajin holotyypin kuvaili Hermann Schlegel 1871.IBC == Lähteet == Luokka:Kurpat
Riukiunkurppa

Riukiunkurppa (Scolopax mira) on Japanin Riukiu- eli Ryūkyūsaarten kotoperäinen kahlaajalintu. Laji elää Iso-Amamin, Tokuno-shiman, Okinawan ja Tokashikin saarilla. Lajin holotyypin kuvaili Ernst Hartert Iso-Amamilta vuonna 1916.IBC == Lähteet == Luokka:Kurpat Luokka:Uhanalaiset linnut
Grievous Angel

Grievous Angel on yhdysvaltalaisen laulaja-lauluntekijä Gram Parsonsin toinen omalla nimellä julkaistu studiolevy vuodelta 1974. Levy julkaistiin postuumisti neljä kuukautta Parsonin kuoleman jälkeen. Kuten edellisellä albumilla GP (1973), myös tällä levyllä Parsonsin rinnalla laulaa tuolloin vielä tuntematon Emmylou Harris, ja muusikoista moni on lainassa Elvis Presleyn Las Vegasin yhtyeestä. Alkuperäisen LP-levyn julkaisi Warner Bros. Records ja vuoden 2008 levyn Warnerin omistama Reprise Records osana Rhino Encore -sarjaa. Levy on tehty lähes samalla kokoonpanolla kuin Parsonsin edellinen albumi GP ja sitä on kuvailtu yhdeksi kaikkien aikojen hienoimmista country rock -levyistä.Nyman, Jake: "Rocktieto osa 3 N-Z", sivu 49. Fanzine Oy, 1982. ISBN 951-99372-4-2 Albumi valittiin vuonna 2005 hakuteokseen 1001 albumia jotka jokaisen on kuultava edes kerran eläessään. Sitä kuvataan kirjassa surumieliseksi ja katuvaiseksi albumiksi, vaikka mukana on pari vauhdikkaampaakin kappaletta, ”I Can't Dance” ja ”Ooh Las Vegas”. Kappale ”Brass Buttons” – ainoa jolla Emmylou Harris ei esiinny – kertoo Parsonsin äidistä, sitrushedelmäyrityksen miljoonaperijättärestä. ==Kappaleet== Kappaleiden tuotanto-oikeudet 1974 omistaa Warner Bros. Records Inc. ja kopiointioikeudet 2008 Warner Music UK Ltd. == Kokoonpano == * Gram Parsons – laulu, akustinen kitara * Emmylou Harris – laulu * Glen D. Hardin – piano, sähköpiano ("Brass Buttons") * James Burton – sähkökitara * Emory Gordy, Jr. – basso * Ronnie Tutt – rummut * Herb Pedersen – akustinen rytmikitara, rytmikitara ("I Can't Dance") * Al Perkins – pedal steel * Bernie Leadon – akustinen kitara ("Return of the Grievous Angel"), sähkökitara ("Hearts on Fire"), dobro ("In My Hour of Darkness") * Byron Berline – viulu ("Return of the Grievous Angel"), mandoliini ("Medley Live from Northern Quebec" ja "In My Hour of Darkness") * N.D. Smart – rummut ("Hearts on Fire" ja "In My Hour of Darkness") * Steve Snyder – vibrafoni ("Medley Live from Northern Quebec") * Linda Ronstadt – vocal ("In My Hour of Darkness") * Kim Fowley, Phil Kaufman, Ed Tickner, Jane & Jon Doe – "Background blah-blah" ("Medley Live from Northern Quebec") ==Lähteet== == Aiheesta muualla == * Luokka:Gram Parsonsin albumit Luokka:Vuoden 1974 albumit
Filippiinienkurppa

Filippiinienkurppa (Scolopax bukidnonensis) on Filippiinien kotoperäinen kahlaaja. Se elää ainakin Mindanaon ja Luzonin vuoristoissa.IBC == Lähteet == Luokka:Kurpat
Lotila (täsmennyssivu)

Lotila voi viitata seuraaviin asioihin: __NOTOC__ == Henkilöitä == * Petteri Lotila, suomalainen Stavanger Oilers -jääkiekkojoukkueen pelaaja * Sami Lotila, suomalainen toimittaja == Maantieteellisia asioita == === Kaupunginosia ja alueita === *Lotila, kaupunginosa Lahdessa *Lotila, 7. kaupunginosa Valkeakoskella *Lotilanvainio, Lotilan kaupunginosaan kuuluva osa-alue Valkeakoskella === Vesistöjä === *Lotilanjärvi, Valkeakosken kaupungissa sijaitseva Vanajaveteen yhteydessä oleva järvi *Lotilansalmi, Lotilanjärven Vanajaveteen yhdistävä salmi Valkeakoskella === Katuja === *Lotilantie, katu Valkeakoskella *Lotilanranta, katu Valkeakoskella == Muuta == * Lotila, Wärtsilän Turun telakalta vuonna 1964 valmistunut rahtilaiva * Lotilan ammattikoulu eli Lotilan teollisuusoppilaitos, UPM:n ylläpitämä metsäteollisuuden työntekijöitä kouluttanut oppilaitos Valkeakoskella * Lotilan kartano, 1600-luvulla Roukon kylän taloista muodostettu kartano Valkeakoskella * Lotilan koulu, musiikkipainoitteinen peruskoulu Lahdessa * Lotilan lenkki, Lotilanjärven ympäri kiertävä kävelylenkki Valkeakoskella
Traditionalismi

Traditionalismi voi tarkoittaa seuraavia asioita: *perinteen asettamista korostettuun asemaan, myös merkityksessä jäykkä perinteistä kiinni pitäminen. *uskonnollis-filosofista traditionalistista koulukuntaa
Äänipäät

Äänipäät on vuonna 2002 perustettu veteliläinen mieskuoro, joka pyrkii huumorin keinoin uudistamaan perinteistä kuorolauluperinnettä. Kuoron ohjelmistoon kuuluu pop- ja rock-musiikkia, perinteisiä tangoja, valssi- sekä kansanmusiikkia. Kuoro tekee itse kappaleensa ja sovituksensa, jotka ovat neliäänisiä a cappella –lauluja. Äänipäät esiintyvät konserteissa, musiikkitapahtumissa ja ravintoloissa. Äänipäille on leimaavaa tarkastella arkisia asioita huumorin keinoilla. Kappaleissa ei pääsääntöisesti käytetä soittimia tai muita apuvälineitä. Äänipäiden asuvalikoimaan kuuluvat verryttelypuvut, t-paidat (joissa on laulajan oman naaman kuva), munkinkaavut sekä smokki. Äänipäät järjestävät vuosittain Vetelin Vestifaalit –tapahtuman, johon kuuluu musiikkiesityksiä, kesäistä hauskanpitoa sekä perinteiset lavatanssit. Vestifaalin aiempia esiintyjiä ovat olleet: lauluyhtyeet Suden Aika ja Shalla Lalla sekä tangokuningas Matti Korkiala. Kaikki Äänipäät-kuoron jäsenet ovat kuuluneet Vetelin Poikakuoroon, mikä on luonut kuoron toiminnalle klassisen perustan. Kaikki Äänipäiden jäsenet ovat syntyjään veteliläisiä. Synnyinkunnalla on vahva merkitys kuoron toimintaan. Äänipäät tuovat tuotannossaan esille pienille paikkakunnille tyypillisiä asioita, kuten naapurikateutta, maalaisidylliä sekä Vetelin murretta. Äänipäät osallistui Suomen Paras Kuoro 2009 –kilpailuun sijoittuen parhaana mieskuorona kolmanneksi Kuopion Nuorisokuoron ja Philomelan (Helsinki) jälkeen. ==Katso myös== *Mieskuoro ==Aiheesta muualla== *Äänipäät-verkkosivu *Äänipäiden MySpace *Vetelin kunta Luokka:Suomalaiset mieskuorot Luokka:Veteli
Savitri Devi

Savitri Devi Mukherji (30. syyskuuta 1905 Lyon, Ranska – 22. marraskuuta 1982 Sible Hedingham, Englanti) oli ranskalaisen kirjailijan Maximiani Portasin pseudonyymi. Savitri Devi oli kansallissosialisti, hindu ja eläinten oikeuksien puolustaja. Hän oli kreikkalais-brittiläisten vanhempien tytär. Ennen muuttoaan Intiaan hän oli Sorbonnen yliopiston matematiikan tohtori. Savitri Devi pyrki ajattelussaan yhdistämään keskenään hindulaisuuden ja kansallissosialismin. Vuonna 1958 julkaistussa pääteoksessaan The Lightning and the Sun hän pitää Adolf Hitleriä hindujumala Vishnun avatarana. Hän kirjoitti myös muun muassa eläinten oikeuksista ja ekologiasta. Devin mukaan eläinoikeusrikkeistä olisi tullut rangaista kuolemalla. Savitri Devin kirjoitukset ovat vaikuttaneet uusnatsismiin ja natsimystiikkaan. == Teokset == * Essai-Critique Sur Théophile Kaïris. Maximine Portaz, Lyon 1935 * La simplicité mathématique. Maximine Portaz, Lyon 1935 * A Warning to the Hindus. Hindu Mission, Kalkutta 1939 * The Non-Hindu Indians and Indian Unity. Hindu Mission, Kalkutta 1940 * L'Étang aux lotus. Savitri Devi Mukherji, Kalkutta, 1940 * Akhnaton's Eternal Message: A Scientific Religion 3,300 Years Old. A. K. Mukherji, Kalkutta 1940 * Joy of the Sun: The Beautiful Life of Akhnaton, King of Egypt, Told To Young People. Thacker, Spink and Co. Ltd., Kalkutta 1942 * A Son of God: The Life and Philosophy of Akhnaton, King of Egypt. Philosophical Publishing House, London 1946 * Akhnaton: A Play. Philosophical Publishing House, London 1948 * Defiance. A. K. Mukherji, Kalkutta 1951 * Gold in the Furnace. A. K. Mukherji, Kalkutta 1952 * The Lightning and the Sun. Savitri Devi Mukherji, Kalkutta 1958 * Pilgrimage. Savitri Devi Mukherji, Kalkutta 1958 * Paul de Tarse, ou Christianisme et Juiverie. Savitri Devi Mukherji, Kalkutta 1958 * Impeachment of Man. Savitri Devi Mukherji, Kalkutta 1959 * Long-Whiskers and the Two-Legged Goddess, or The True Story of a „Most Objectionable Nazi“ and... Half-a-Dozen Cats. Savitri Devi Mukherji, Kalkutta [1965] * Souvenirs et réflexions d'une Aryenne. Savitri Devi Mukherji, Neudelhi 1976 == Kirjallisuutta == * Elst, Koenraad, The Saffron Swastika: The Notion of "Hindu Fascism", chapter V. "Savitri Devi and the "Hindu-Aryan Myth"" (New Delhi, India: Voice of India, 2001, 2 Vols., ISBN 81-85990-69-7). * Tapio Tamminen: Pahan viehätys - Natsismin ja terrorin lähteillä. Otava 2004, ISBN 951-1-19252-3 * Nicholas Goodrick-Clarke: Hitler's Priestess: Savitri Devi, the Hindu-Aryan Myth, and Neo-Nazism. New York University Press, New York/London 1998, ISBN 0814731112 == Katso myös == *Arjalaiset *Uusnatsismi == Lähteet == == Aiheesta muualla == * Savitri Devi Archive Luokka:Kreikkalaiset kirjailijat Luokka:Ranskalaiset kirjailijat Luokka:Eläinaktivistit Luokka:Kansallissosialistit Luokka:Uusnatsit Luokka:Mystikot Luokka:Kansallissosialismi ja okkultismi Luokka:Vuonna 1905 syntyneet Luokka:Vuonna 1982 kuolleet
Täpläviklo

Täpläviklo (Tringa guttifer) on Venäjän kaukoidässä elävä erittäin uhanalainen kahlaajalintu. Sen esiintymisalue käsittää Ohotanmeren länsiosan ja Sahalinin, mahdollisesti myös Ohotanmeren pohjoisosia ja Kamtšatkaa. Lajin populaatio on kooltaan alle tuhat yksilöä. Se talvehtii Etelä- ja Kaakkois-Aasiassa. Lajin holotyypin kuvaili Alexander von Nordmann Ohotskista vuonna 1835.IBC == Lähteet == Luokka:Viklot Luokka:Uhanalaiset linnut
Ikituurin seisake

Ikituurin seisake () oli rautatieliikennepaikka Turussa rantaradalla Aurajoen ylittävän sillan itäpuolella. Seisake avattiin kesäkuussa 1978, ja sillä oli vain Ikituurin tilausliikennettä. Seisake oli yksinkertainen sorapäällysteinen laituri betonireunoilla. Seisaketta suunniteltiin alun perin noin 200 metriä idemmäs, mutta sen toteutunut sijainti oli rakennusteknisesti parempi. Seisakkeen käyttö jäi vähäiseksi, ja se lakkautettiin toukokuussa 1988. Ikituurin kongressikeskuksen paikalla toimii nykyisin kylpylähotelli Caribia. == Lähteet == Luokka:Turun rautatieliikennepaikat Luokka:Varsinais-Suomen lakkautetut rautatieliikennepaikat Luokka:Nummi (Turku)
Kurmitsat (suku)

Kurmitsat (Pluvialis) on rantalintujen lahkoon kuuluva lintusuku. Ne elävät pohjoisella pallonpuoliskolla. Kurmitsoja on neljä lajia: *Kapustarinta (Pluvialis apricaria) *Siperiankurmitsa (Pluvialis fulva) *Amerikankurmitsa (Pluvialis dominica) *Tundrakurmitsa (Pluvialis squatarola) == Lähteet == *Maailman lintujen suomenkieliset nimet (BirdLife Suomi) *ITIS: Pluvialis Luokka:Kahlaajat
Tyllit

Tyllit (Charadrius) on rantalintujen lahkoon ja kurmitsojen heimoon kuuluva lintusuku, jota tavataan pohjoisella pallonpuoliskolla. == Lajit == Tyllejä on 30 lajia: *Uudenseelanninkurmitsa (Charadrius obscurus) *Tylli (Charadrius hiaticula) *Kanadantylli (Charadrius semipalmatus) *Pitkänokkatylli (Charadrius placidus) *Pikkutylli (Charadrius dubius) *Paksunokkatylli (Charadrius wilsonia) *Amerikantylli (Charadrius vociferus) *Huilutylli (Charadrius melodus) *Madagaskarintylli (Charadrius thoracicus) *Afrikantylli (Charadrius pecuarius) *Sainthelenantylli (Charadrius sanctaehelenae) *Kolmivyötylli (Charadrius tricollaris) *Ruskonaamatylli (Charadrius forbesi) *Hietatylli (Charadrius marginatus) *Mustajalkatylli (Charadrius alexandrinus) *Vaaleatylli (Charadrius nivosus) *Jaavantylli (Charadrius javanicus) *Ruosteniskatylli (Charadrius ruficapillus) *Sundantylli (Charadrius peronii) *Ruskovyötylli (Charadrius pallidus) *Sepeltylli (Charadrius collaris) *Punantylli (Charadrius alticola) *Patagoniantylli (Charadrius falklandicus) *Uudenseelannintylli (Charadrius bicinctus) *Ylänkötylli (Charadrius mongolus) *Aavikkotylli (Charadrius leschenaultii) *Kaspiantylli (Charadrius asiaticus) *Gobintylli (Charadrius veredus) *Rusorintatylli (Charadrius modestus) *Preeriatylli (Charadrius montanus) == Lähteet == * *ITIS: Charadrius *
Luettelo Suomen singlelistan ykkösistä vuonna 1981

Tämä on luettelo Suomen singlelistan ykkösistä 1981, joka sisältää kärkipaikkaa hallussaan pitäneet singlet vuonna 1981 Suomen Musiikkikauppiasliitto ry:n kokoamalla Mitä Suomi soittaa -listalla. Listaa julkaistiin kerran kuukaudessa. Samaan aikaan Suomessa on julkaistu muitakin levymyyntilistoja, jotka saattavat poiketa Mitä Suomi soittaa -listasta käytettyjen mittausmenetelmien ja otosten vuoksi. == Lista == Kuukausi Artisti Single Tammikuu Barbra Streisand Woman in Love Helmikuu Barbra Streisand Woman in Love Maaliskuu Stray Cats Runaway Boys Huhtikuu Riki Sorsa Reggae OK Toukokuu Riki Sorsa Reggae OK Kesäkuu Kim Wilde Kids in America Heinäkuu Kim Wilde Kids in America Elokuu Stars on 45 Stars on 45 Syyskuu Stars on 45 More Stars on 45 Lokakuu Stars on 45 Stars on 45 II Marraskuu Aneka Japanese Boy Joulukuu Electronicas Dance Little Bird == Katso myös == * Luettelo musiikkilistoista == Lähteet== * Suomi soi 4: Suuri suomalainen listakirja (Tammi, 2005; toim. Jake Nyman) 1981 Singlelista 1981
Varissuon seisake

Varissuon seisake (ratakm 192+560, Majan 192+590) oli rautatieliikennepaikka Turussa Varissuon kaupunginosan eteläpuolella rantaradan varrella noin 7,1 kilometriä Turun päärautatieasemalta Salon suuntaan. Seisake rakennettiin lähestulkoon samalle paikalle kuin Majan seisake, joka oli käytössä vuodesta 1939 vuoteen 1964 saakka. Varissuon seisake otettiin käyttöön elokuussa 1986 Piikkiön ja Pernon telakan välisen paikallisliikennekokeilun yhteydessä. Seisake oli sepelipäällysteinen, ja sillä oli betonireuna sekä puinen kaide. Seisake rakennettiin kestämään pidemmän ajan kuin paikallisliikennekokeilun oli tarkoitus kestää, mutta se suljettiin kokeilun päättyessä seuraavan vuoden elokuussa. Seisake pysyi kuitenkin paikoillaan vielä vuosia lakkautuksen jälkeen. Seisakkeen vieressä on vieläkin käytössä Vaalantien tasoristeys. == Lähteet == Luokka:Turun rautatieliikennepaikat Luokka:Varsinais-Suomen lakkautetut rautatieliikennepaikat
Luettelo Suomen singlelistan ykkösistä vuonna 1980

Tämä on luettelo Suomen singlelistan ykkösistä 1980, joka sisältää kärkipaikkaa hallussaan pitäneet singlet vuonna 1980 Suomen Musiikkikauppiasliitto ry:n kokoamalla Mitä Suomi soittaa -listalla. Listaa julkaistiin kerran kuukaudessa. Samaan aikaan Suomessa on julkaistu muitakin levymyyntilistoja, jotka saattavat poiketa Mitä Suomi soittaa -listasta käytettyjen mittausmenetelmien ja otosten vuoksi. == Lista == Kuukausi Artisti Single Tammikuu Lea Laven Ei oo, ei tuu Helmikuu Abba Gimme! Gimme! Gimme! (A Man After Midnight) Maaliskuu Abba Gimme! Gimme! Gimme! (A Man After Midnight) Huhtikuu Abba Gimme! Gimme! Gimme! (A Man After Midnight) Toukokuu Pink Floyd Another Brick In The Wall (Part 2) Kesäkuu Problems? Katupoikien laulu Heinäkuu Problems? Katupoikien laulu Elokuu Maukka Perusjätkä Vaatteet Syyskuu Maukka Perusjätkä Vaatteet Lokakuu Maukka Perusjätkä Vaatteet Marraskuu Barbra Streisand Woman in Love Joulukuu Barbra Streisand Woman in Love == Katso myös == * Luettelo musiikkilistoista == Lähteet== * Suomi soi 4: Suuri suomalainen listakirja (Tammi, 2005; toim. Jake Nyman) 1980 Singlelista 1980
Chad LaRose

Chad Larose (s. 27. maaliskuuta 1982 Fraser, Michigan, Yhdysvallat) on yhdysvaltalainen jääkiekkoilija. Hän pelaa oikeana laitahyökkääjänä. ==Peliura== Vaikka LaRose oli juniorivuosinaan kova maalintekijä, häntä ei koskaan varattu NHL:ään. Junioriliiga OHL:ssä hän teki kaudella 2002–2003 Plymouth Whalersin yhden kauden maaliennätyksen (61 maalia). LaRose teki kolmivuotisen tulokassopimuksen Carolina Hurricanesin kanssa 6. elokuuta 2003. LaRose pelasi tulokaskaudellaan NHL:ssä 49 ottelua, ja teki niissä yhden maalin ja yhteensä 13 tehopistettä. Hän pelasi paljon alivoimaa ja voitti kauden päätteeksi Stanley Cupin Hurricanesin kanssa. 2006 Stanley Cup -voiton jälkeen LaRose ja Hurricanes jatkoivat sopimusta kahdella vuodella. 2\. heinäkuuta 2009 Larose ja Hurricanes solmivat kaksivuotisen 3,4 miljoonan dollarin arvoisen sopimuksen. Larose pelasi sopimuksen jälkeen neljä vuotta Carolinassa. Kaudella 2013–2014 Larose ei pelannut jääkiekkoa lainkaan. Kaudeksi 2014–2015 hän palasi lajin pariin tekemällä yksivuotisen sopimuksen AHL-liigan Charlotte Checkersin kanssa. ==Palkinnot== * 2002–2003: Leo Lalonde Memorial Trophy (Vuoden yli-ikäinen pelaaja) (OHL) * 2002–2003: Plus/miinus palkinto (OHL) * 2005–2006 Stanley Cup -voittaja (Carolina Hurricanes) (NHL) ==Tilastot== 2000–2001 Plymouth Whalers OHL 32 18 7 25 24 19 10 10 20 22 2001–2002 Plymouth Whalers OHL 53 32 27 59 40 6 3 4 7 16 2002–2003 Plymouth Whalers OHL 67 61 56 117 52 15 9 8 17 25 2003–2004 Lowell Lock Monsters AHL 36 7 9 16 29 — — — — — 2003–2004 Florida Everblades ECHL 41 16 19 35 16 14 3 4 7 20 2004–2005 Lowell Lock Monsters AHL 66 20 22 42 32 11 3 5 8 10 2005–2006 Lowell Lock Monsters AHL 23 14 11 25 10 — — — — — 2005–2006 Carolina Hurricanes NHL 49 1 12 13 35 21 0 1 1 10 2006–2007 Carolina Hurricanes NHL 80 6 12 18 10 — — — — — 2007–2008 Carolina Hurricanes NHL 58 11 12 23 46 — — — — — 2008–2009 Carolina Hurricanes NHL 81 19 12 31 35 18 4 7 11 16 2009–2010 Carolina Hurricanes NHL 56 11 17 28 24 2010–2011 Carolina Hurricanes NHL 82 16 15 31 59 2011–2012 Carolina Hurricanes NHL 67 19 13 32 48 2012–2013 Carolina Hurricanes NHL 35 2 2 4 29 OHL yhteensä 152 111 90 201 116 40 22 22 44 63 AHL yhteensä 125 41 42 83 71 11 3 5 8 10 NHL yhteensä 508 85 95 180 286 39 4 8 12 26 ==Lähteet== * * ===Viitteet=== Luokka:Yhdysvaltalaiset jääkiekkoilijat Luokka:Vuonna 1982 syntyneet Luokka:Elävät henkilöt
Anakronia

Anakronia on narratologian eli kertovan tekstin tutkimuksen käyttämiä käsitteitä. Anakronia tarkoittaa tilannetta, jossa kerronta poikkeaa tarinan kronologiasta eli tapahtumat esitetään tekstin lukijalle ikään kuin "väärässä" järjestyksessä. Anakronia luodaan useimmiten ennakoinnin tai takauman avulla. Anakronian alalajeihin kuuluu myös esimerkiksi akronia. Se tarkoittaa tilannetta, jossa kerrotun tapahtuman sijainti tekstin kronologiassa jää lukijalle auttamattoman hämäräksi. Luokka:Narratologia
Pitkänokkatylli

Pitkänokkatylli (Charadrius placidus) on itäaasialainen kahlaaja. Sen elinympäristö käsittää Venäjän Kaukoidän, Japanin ja Kiinan itä- ja koillisosia. Se talvehtii Etelä- ja Kaakkois-Aasiassa. Lajin holotyypin kuvailivat veljekset John Edward Gray ja George Robert Gray Nepalista 1863.IBC == Lähteet == Luokka:Tyllit
Jaavantylli

Jaavantylli (Charadrius javanicus) on Indonesian kotoperäinen kahlaaja. Sen elinympäristö käsittää Jaavan ja Kangean, mahdollisesti myös Balin. Lajin holotyypin kuvaili Frederick Nutter Chasen Jaavalta 1938.IBC == Lähteet == Luokka:Tyllit
Nonsense

Nonsense tarkoittaa järjenvastaista ja mieletöntä kielellistä ilmaisua, hölynpölyä. Käsitteellä viitataan usein kirjallisuuteen, jota leimaa leikillinen absurdius, mutta nonsense voi ilmetä myös suullisessa kommunikaatiossa. Nonsense-runous tasapainoilee merkityksellisyyden ja merkityksettömyyden rajalla, on hyvin leikin- ja pelinomaista ja kääntää asioita päälaelleen – leikin nimissä. Nonsense-runous leikkii rytmillä, sanoilla ja äänteellisyydellä. Nonsensen tutkija Wim Tigges nostaa teoksessaan An Anatomy of Literary Nonsense (1988) nonsense-tekstin tärkeimmäksi elementiksi purkautumattoman jännitteen ja merkityksien moninaisuuden ja läsnä- ja poissaolon välillä. Tämä on Tiggesin mukaan nonsensen tärkein paradoksi. Nonsense yhdistetään lastenrunouteen, mutta sitä käytetään myös aikuisille suunnatussa kirjallisuudessa. Puhtainta absurdiutta edustaa dada- runous, jossa sanoilla ei enää ole semanttisia merkityksiä. Nonsensea käytettiin jo keskiajan Ranskassa ja Saksassa, jolloin sillä tehtiin pilaa vakiintuneista totisista, ellei peräti tosikkomaisista runomuodoista, mutta lajin kuuluisimmat edustajat ovat englantilaiset Edward Lear (1812–1888) ja Lewis Carroll (1832–1898). Carrollin runo Pekoraali on maailman tunnetuimpia nonsense-runoja. Lisäksi voidaan mainita G. K. Chestertonin kirja A Defense of Nonsense (1901). Muista nonsensen edustajista voidaan mainita ranskalaiset Guillaume Apollinaire ja Raymond Queneau, yhdysvaltalainen Ogden Nash, saksalaiset Christian Morgenstern ja Joachim Ringelnatz sekä tanskalainen Halfdan Rasmussen. Lajityyppiä ovat hyödyntäneet myös James Joyce ja T. S. Eliot. Suomessa Lauri Viita, Eeva-Liisa Manner, Kirsi Kunnas (kaksi Lewis Carrollin suomentajaa), Väinö Kirstinä ja Juhani Peltonen kuuluvat nonsensenharrastajiin. Myös kryptografiassa tutkitaan menetelmiä nonsensen tai paremminkin mielivaltaisten merkkijonojen erottelemiseksi varsinaisista viesteistä. == Katso myös == * Voynichin käsikirjoitus == Aiheesta muualla == * Nonsense Tieteen termipankissa. Luokka:Kirjallisuuden käsitteet Luokka:Englanninkieliset sanat ja sanonnat
Sundantylli

Sundantylli (Charadrius peronii) on kaakkoisaasialainen kahlaaja. Sen elinympäristö käsittää Etelä-Thaimaan, Malakan niemimaan, Etelä-Vietnamin, Filippiinit, Indonesian ja Timorin. Lajin holotyypin kuvaili Hermann Schlegel Samausta, Timorin läheltä 1863.IBC == Lähteet == Luokka:Tyllit
TNA World Heavyweight Championship

TNA World Heavyweight Championship on Total Nonstop Action Wrestling -nimisen painifirman maailmanmestaruusvyö. Se on tällä hetkellä korkeimmaksi sijoitettu mestaruus TNA:ssa. Se otettiin käyttöön vuoden 2007 toukokuun 14. päivänä. Ennen TNA World Heavyweight -mestaruutta TNA:lla oli käytössä NWA:n World Heavyweight -mestaruus vuodesta 2002 vuoteen 2007. Historian ensimmäiseksi TNA World Heavyweight -mestariksi nousi Kurt Angle. == Luettelo mestareista == # Haltija Kerta Päivämäärä Hallinnut (päivinä) Tapahtuma 1 Kurt Angle - 13. toukokuuta, 2007 1 Sacrifice \- Vapautettiin - 14. toukokuuta, 2007 - TNA Impact! 2 Kurt Angle 1 17. kesäkuuta, 2007 119 Slammiversary 3 Sting 1 14. lokakuuta, 2007 2 Bound for Glory 4 Kurt Angle 2 16. lokakuuta, 2007 180 TNA Impact! 5 Samoa Joe 1 13. huhtikuuta, 2008 182 LockDown 6 Sting 2 12. lokakuuta, 2008 189 Bound for Glory IV 7 Mick Foley 1 19. huhtikuuta, 2009 63 LockDown 8 Kurt Angle 3 21. kesäkuuta, 2009 91 Slammiversray 9 A.J. Styles 1 20. syyskuuta, 2009 211 No Surrender 10 Rob Van Dam 1 19. huhtikuuta, 2010 70 TNA Impact! 11 Jeff Hardy 1 10. lokakuuta, 2010 91 TNA Bound For Glory 12 Mr. Anderson 1 9. tammikuuta,2011 35 Genesis (2011) 13 Jeff Hardy 2 13. helmikuuta,2011 11 Against All Odds (2011) 14 Sting 3 24. helmikuuta, 2011 108 TNA Impact! 15 Mr. Anderson 2 12. kesäkuuta,2011 29 Slammiversary (2011) 16 Sting 4 11. heinäkuuta, 2011 27 Impact Wrestling 17 Kurt Angle 4 8. elokuuta, 2011 72 Hardcore Justice (2011) 18 James Storm 1 18. lokakuuta, 2011 8 Impact Wrestling 19 Bobby Roode 1 26. lokakuuta, 2011 256 Impact Wrestling 20 Austin Aries 1 8. heinäkuuta, 2012 98 Destination X 21 Jeff Hardy 3 14. lokakuuta, 2012 147 Bound for Glory (2012) 22 Bully Ray 1 10. maaliskuuta, 2013 130 Lockdown (2013) 23 Chris Sabin 1 18. heinäkuuta, 2013 28 Impact Wrestling: Destination X 24 Bully Ray 2 15. elokuuta, 2013 66 Impact Wrestling: Hardcore Justice 25 A.J. Styles 2 20. lokakuuta, 2013 9 Bound for Glory Hyllylle - 29. lokakuuta, 2013 - - 26 Magnus 1 3. joulukuuta, 2013 128 Impact Wrestling: Final Resolution 27 Eric Young 1 10. huhtikuuta, 2014 70 Impact Wrestling 28 Lashley 1 19. kesäkuuta, 2014 91 Impact Wrestling 29 Bobby Roode 2 18. syyskuuta, 2014 43+ Impact Wrestling Tämä jakso tuli televisioon 29. lokakuuta, 2014. Kurt Angle oli erikois tuomari Luokka:Showpaini
Uudenseelanninkurmitsa

Uudenseelanninkurmitsa (Charadrius obscurus) on Uuden-Seelannin kotoperäinen kahlaaja. Sen rikkonainen levinneisyysalue käsittää Pohjoissaaren pohjoisosia, Eteläsaaren eteläkärjen sekä Stewartinsaaren. Lajin populaation koko on noin 2 000 yksilöä. Siitä tunnetaan kaksi alalajia. Sen holotyypin kuvaili Johann Friedrich Gmelin Eteläsaaren Dusky Soundista 1789.IBC Uudenseelanninkurmitsan pää, selkä ja siivet ovat harmaan- ja ruskeankirjavat. Rinta on ruskehtava ja vatsa ruskehtavan punainen. Laji pesii ruohomailla ja pesimäajan ulkopuolella se muuttaa murtovesialueiden hiekkarannoille. Uudenseelanninkurmitsan ravintoa ovat simpukat ja muut selkärangattomat eläimet sekä kalat. Uudenseelanninkurmitsa on luokiteltu äärimmäisen uhanalaiseksi. Kantaa uhkaavat vieraslajit, kuten näätäeläimet. == Lähteet == Luokka:Tyllit Luokka:Uhanalaiset linnut
Uudenseelannintylli

Uudenseelannintylli (Charadrius bicinctus) on Indonesian kotoperäinen kahlaajalaji. Sen esiintymisalue käsittää Uuden-Seelannin, Chathamsaaret ja Aucklandsaaret. Siitä tunnetaan kaksi alalajia. Pohjoiset populaatiot talvehtivat Australiassa ja muualla Oseaniassa. Lajin holotyypin kuvailivat William Jardine ja Prideaux John Selby Uudesta Etelä-Walesista vuonna 1827.IBC == Lähteet == Luokka:Tyllit